༈ ལྷོ་ཕྱོགས་དཔལ་གྱི་རི་བོ་ལ། །དགེ་སློང་ཚུལ་འཛིན་ཉ་རྒྱུ་གསོལ། །
གཞན་ཕན་སྨན་གྱིས་རྒྱལ་མཚན་བཙུགས། །སློབ་དཔོན་ཀླུ་སྒྲུབ་ལ་ཕྱག་འཚལ། །
གདུག་པའི་བགེགས་ངན་འདུལ་བ་དང༌། །གློ་བུར་ནད་རྣམས་སེལ་བའི་ཕྱིར། །
རྒྱལ་བློན་བཞི་ལྡན་སྨན་སྦྱོར་འདི། །རྡོ་རྗེ་སྤྱི་འཇོམས་ཞེས་བྱ་བའི། །བདུད་རྩིར་
སྦྱར་ཐབས་འདི་ཉིད་བྱ། །གཙོ་བོ་ལུག་ནག་རལ་གྲི་ཡིན། །མོན་ཡུལ་ཐིལ་ན་སྐེ་
བ་ཡིན།: །དམག་དཔོན་དགྲ་ལ་ཆས་པ་འདྲ། །བློན་གྱིས་ཁ་ལོ་མ་བསྒྱུར་ན། །
དགྲ་ཟིན་མེད་པ་དུས་གཅིག་བརླག །རྒྱལ་པོ་དེ་ཡི་བློན་པོ་ནི། །བདུད་རྩི་གང་
འཛིན་བྱ་བ་ཡིན། །རྒྱལ་ཁམས་བྲག་ལ་སྐྱེ་བ་འོ། །ལོ་མ་སྔོ་སྐྱར་འདུག་པ་ལ། །
རྟིང་པ་རྐྱ་སྨུག་འཕང་ལོ་ཙམ། །རྒྱལ་པོ་དེའི་བློན་པོ་ཡིན། །རྒྱལ་བློན་གཉིས་ལ་
བརྒྱད་འགྱུར་དཔག །བློན་པོ་དེའི་ཁ་ཡཾ་ནོ། །བསྒྲུབ་བྱ་ཆུའི་སྙིང་པོ་ལ། །རྒྱལ་
པོའི་ཆ་ཙམ་བསྲེ་བར་བྱ། །རྒྱལ་པོ་ང་རྒྱལ་བསྐྱེད་པའི་ཕྱིར། །སྟག་སྨན་ཟིལ་པ་
ཅན་ ལ་ ནི། །རྒྱལ་ པོའི་ ཆ་ ཙམ་ གསུམ་ འགྱུར་ བཏང་། །སོ་ སོར་ གཞིབས་ ལ་
ལེགས་པར་བསྲེ། །དེ་ནས་འགྲོ་བའི་གནས་བསྟན་པ། །གུར་གུམ་ཙན་དན་ཆུ་
དང་སྦྱར། །ཚ་བའི་རིགས་རྣམས་འཇོམས་པར་བྱེད། །བཅའ་སྒ་ཏིག་ཏའི་ཆུ་དང་
སྦྱར། །བད་ཀན་ནད་རྣམས་སེལ་བར་བྱེད། །དོམ་མཁྲིས་རྒྱ་སྐགས་ཆུ་དང་སྦྱར། །
འཁྲུག་དང་འགྲམས་ཀྱི་ནད་རྣམས་སེལ། །གུ་གུལ་གླ་བའི་ཆུ་དང་སྦྱར། །གག་
ལྷོག་ནད་རྣམས་འདུས་པར་བྱེད། །གི་ཝང་སྒ་ཏིག་ཆུ་དང་སྦྱར། །མཆིན་པའི་
ནད་རྣམས་ སེལ་བར་ བྱེད། །ཅུ་ གང་ ལྡུམ་ བུ་ སྲོལ་ དཀར་ སྦྱར། གློ་ བའི་ ནད་
རྣམས་སེལ་བར་བྱེད། །མཁྲིས་སྟུན་པ་ལི་ཀ་དང་སྦྱར། །མཁྲིས་པའི་ནད་རྣམས་
279-124

དྭགས་པོ་རིན་པོ་ཆེའི་འཐོར་འབུམ།
སེལ་བར་བྱ། །ཐལ་ཆེན་གསུམ་དང་ཚ་བ་དྲུག །སྐྲན་དང་འབྲས་རྣམས་སེལ་
བར་བྱེད། །ལྕུམ་རྩ་ཡོང་བ་ཀུན་དང་སྦྱར། །ཆུ་སེར་ཁྲག་རུལ་ནད་རྣམས་སེལ། །
བསེ་རུ་གོ་ཐལ་བུལ་ཏོག་སྦྱར། །མ་ཞུ་བ་ཡི་ནད་རྣམས་སེལ། །ཤིང་ཀུན་ལང་
ཏང་ཙེ་དང་སྦྱར། །ཀླད་སྲིན་རིགས་རྣམས་འཇོམས་པར་བྱེད། །བཟང་ པོ་ དྲུག་
དང་སྦྱར་ལ་བཏང༌། །གདོན་ཆེན་ནད་རྣམས་འཇོམས་པར་བྱེད། །ཚ་བ་གསུམ་
དང་བུ་རམས་སྦྱར། །རླུང་གི་ནད་རྣམས་འཇོམས་པར་བྱེད། །ཅོང་ཞི་ཁ་ར་ཁུག་
རྟའི་བྲུན། །སྦྱར་ན་ཚད་པ་དམར་བཤལ་འཇོམས། །ཙནྡན་མ་ནུ་བོང་ང་དཀར། །
སྦུར་བས་ཤོ་ཧན་སྟོང་རིམས་འཇོམས། ཁྱད་པར་དགེ་སློང་ཆུ་དང་སྦྱར། །གཉན་
ནད་ཁོང་ལྷོག་རིམས་ཀུན་འདུལ། །སྨན་སྦྱོར་འདི་ནི་ལེགས་སྤྱད་ན། །ཡང་དག་
གདོན་གྱི་ནད་རྣམས་སེལ། །རིམས་ལྡད་སེལ་ཞིང་ནད་རྙིང་འཇོམས། །ཆུ་སེར་
སྐེམ་ཞིང་ཁྲག་རུལ་འདྲེན། །ཚ་བ་འཇོམས་ཞིང་གྲང་བ་སེལ། །མ་སྨིན་སྨིན་ཅིང་
འདུ་བ་སྙོམས། འདི་ཡི་དམ་ཚིག་བསྲུང་བ་ནི། །དྲག་ལས་མི་བྱེད་བུད་མེད་སྤང་། །
བབ་ཅོལ་བསྲེ་བའི་ཟས་མི་བཟའ། །གོས་དྲོ་ཉལ་མང་བདེ་བ་བསྟེན། །འདྲེ་ཅན་
ངོ་གྲང་བསྲུངས་བར་བྱ། །མན་ངག་གི་རྒྱལ་པོ་རྡོ་རྗེ་སྤྱི་འཇོམས་རྒྱལ་བློན་བཞི་
ལྡན་ཞེས་བྱ་བ། གྲུབ་ཐོབ་ཀྱི་བརྒྱུད་པ་བར་མ་ཆད་པ། རྒྱ་གར་ལྷ་རྗེ་སྐྱེ་མེད་
ཀྱིས་འོང་ནས། བླ་མ་དྭགས་པོ་རིན་པོ་ཆེ་ལ་གནང་བ་རྫོགས་སོ།།